Die jaar 2003 was 'n gewone jaar wat volgens die Gregoriaanse kalender op 'n Woensdag begin het. Dit was die 3de jaar van die 21ste eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Kroasië betree die Sentraal-Europese Vryehandelsooreenkoms. 1 Februarie – Die NASA Ruimtependeltuig Columbia disintegreer bo Texas tydens terugkeer in die aarde se atmosfeer op sy 28ste en finale sending. 4 Februarie – Die Bondsrepubliek Joego-Slawië verander sy naam in Serwië en Montenegro. 9 Februarie–23 Maart – Die 8ste Krieketwêreldbeker word in Suid-Afrika, Zimbabwe en Kenia aangebied en deur Australië gewen. 20 Maart – Die Verenigde State begin met operasie Shock and Awe bomaanvalle op Irak tydens die Irakse Oorlog. 17 Junie – Die eerste blitsskare kom byeen in die Macy afdelingswinkel in New York Stad, georganiseer deur Bill Wasik, senior redakteur van Harper’s Magazine. 18-29 Junie – Die 4de Sokker-Konfederasiebeker toernooi word in Frankryk gespeel. 21 Junie – Die Onafhanklike Demokrate word deur Patricia de Lille gestig. 30 Julie – Die laaste 'ou' Volkswagen Kewer rol van die vervaardigingslyn in Puebla, Meksiko.